Ο **Ντούτσε Ντραγκάνια** (*Duje Draganja*, γεννημένος στις 27 Φεβρουαρίου του 1983 στην πόλη Σπλιτ της Κροατίας) είναι κολυμβητής από την Κροατία και κάτοχος ασημένιου ολυμπιακού μεταλλίου στα 50 μέτρα ελεύθερο στους Ολυμπιακούς Αγώνες του 2004.

Ο Ντραγκάνια κέρδισε το ασημένιο μετάλλιο στα 50 μέτρα στο Παγκόσμιο πρωτάθλημα υγρού στίβου 2005, που διεξήχθη στο Μόντρεαλ. Απέσπασε επίσης τέσσερα μετάλλια στο Παγκόσμιο πρωτάθλημα κολύμβησης της FINA. Στα πλαίσια της διετούς αυτής οργάνωσης κέρδισε τόσο το 2006 όσο και το 2008 χρυσό μετάλλιο στα 50 μέτρα ελεύθερο. Κατέχει επίσης χάλκινα μετάλλια στα 100 μέτρα ελεύθερο (2008)και στα 50 μέτρα πεταλούδα (2006).

|  |  |
| --- | --- |
| **Κολύμβηση 50 μέτρα ελεύθερο** | 21.94 |
| **Ολυμπιακοί αγώνες 2004Αθήνα** |  |
| **Αργυρό μετάλλιο** |
|

Ο Ντραγκάνια είναι επίσης ο πρώην κάτοχος του ρεκόρ του αμερικανικού πανεπιστημιακού πρωταθλήματος (NCAA) στις 100 γιάρδες ελεύθερο, με χρόνο 41.49, το 2005, ενώ αγωνιζόταν για το Πανεπιστήμιο Μπέρκλεϋ της Καλιφόρνια. Όπως πολλοί άλλοι παγκόσμιοι μη Αμερικανοί αθλητές, επέλεξε να περάσει τέσσερα χρόνια σε ένα αμερικανικό πανεπιστήμιο προκειμένου να προπονηθεί και να εξασκηθεί. Τα τέσσερα αυτά χρόνια, κέρδισε 10 τίτλους κολύμβησης Pacific-10 Conference και οκτώ εθνικά πανεπιστημιακά πρωταθλήματα. Την περίοδο αυτή, προπονούνταν υπό την καθοδήγηση του παγκοσμίου φήμης προπονητή, Μάικ Μπότομ. Η συνεργασία τους διήρκεσε 7 χρόνια μέχρι και τους Ολυμπιακούς του 2008, οπότε και χώρισαν οι δρόμοι τους. Σήμερα ο Ντραγκάνια αγωνίζεται στο Ζάγκρεμπ με τον κολυμβητικό σύλλογο Ντουμπράβα.

Η απόφασή του να αποκτήσει καταρινή υπηκοότητα και να συνεχίσει την καριέρα του αγωνιζόμενος για το Κατάρ, μετά από μία δελεαστική πρόταση που του έγινε, προκάλεσε πολλές αντιδράσεις στην Κροατία. Η κοινή γνώμη στράφηκε εναντίον του σε σημείο μάλιστα που ο τύπος τον παρουσίασε σαν ένα παλιάνθρωπο που δεν σέβεται την πατρίδα του. Ο Ντραγκάνια απέκτησε καταρινό διαβατήριο τον Αύγουστο του 2005, ενώ παράλληλα ισχυρίστηκε ότι θα κρατήσει το κροατικό του διαβατήριο και δε θα αλλάξει τη θρησκεία του.

Ωστόσο, το Φεβρουάριο του 2006 ξεκαθάρισε ότι άλλαξε γνώμη και θα συνεχίσει να αγωνίζεται για την πατρίδα του.

Ατομικά ρεκόρ
-------------

### Σε πισίνα 50 μέτρων

* 50 μέτρα ελεύθερο - 21.79 **ΝΡ** (Ριέκα, 5 Ιουλίου 2009)
* 100 μέτρα ελεύθερο - 48.18 **ΝΡ** (Ρώμη 29 Ιουλίου 2009)
* 50 μέτρα πεταλούδα - 23.03 **ΝΡ** (Ρώμη, 26 Ιουλίου 2009)
* 100 μέτρα πεταλούδα - 52.46 (Αθήνα, 20μ Αυγούστου 2004)

### Σε πισίνα 50 μέτρων

* 50 μέτρα ελεύθερο - 20.70 **ΝΡ** (Κωνσταντινούπολη, 10 Δεκεμβρίου 2009)
* 100 μέτρα ελεύθερο - 46.64 **ΝΡ** (Μάρτιος 2004)
* 100 μέτρα πεταλούδα - 51.19 (Ντέμπρετσεν, 13 Δεκεμβρίου 2007)
* 100 μέτρα μικτή ατομική- 51.20 **ΝΡ** (Κωνσταντινούπολη, 13 Δεκεμβρίου 2009)

Παραπομπές
----------

1. ↑  in.gr (20 Αυγούστου 2004). «Πέμπτο χρυσό για τον Φελπς, στα 100μ πεταλούδα-Εκτός τελικού των 50μ η Νέρι με ρεκόρ». Ανακτήθηκε στις 27 Μαρτίου 2010. [*νεκρός σύνδεσμος*]
2. ↑  «Duje se rastaje s trenerom: Moram pronaći razlog zašto su napredovali svi osim mene» (στα Κροατικά). Index.hr. 15 Αυγούστου 2008. Ανακτήθηκε στις 16 Αυγούστου 2008.
3. ↑  «Draganja: Bottom me iznenadnim odlaskom jako razočarao». *Večernji list* (στα Κροατικά). 22 Μαρτίου 2009. Ανακτήθηκε στις 12 Δεκεμβρίου 2009. [*νεκρός σύνδεσμος*]
4. ↑  «Ο Ντραγκάνια γυρίζει την πλάτη του στο Κατάρ (Draganja Turns His Back on Qatar)». Ανακτήθηκε στις 1 Δεκεμβρίου 2007. (Αγγλικά)
5. 1 2 3  «CRO Records Long Course». 31 Ιουλίου 2009. Αρχειοθετήθηκε από το πρωτότυπο στις 2 Μαρτίου 2012. Ανακτήθηκε στις 12 Δεκεμβρίου 2009.
6. 1 2  «CRO Records Short Course». 11 Δεκεμβρίου 2009. Αρχειοθετήθηκε από το πρωτότυπο στις 11 Φεβρουαρίου 2012. Ανακτήθηκε στις 12 Δεκεμβρίου 2009.

Εξωτερικοί σύνδεσμοι
--------------------

* Profile at collegesports.com
* Duje Draganja: Cal swimmer a national hero in Croatia
* Ο Κροάτης κολυμβητής Ντραγκάνια θα αγωνιστεί για το Κατάρ[*νεκρός σύνδεσμος*]
* Cash lures from Qatar may lead to rewriting of rulebook